ಬೇಗಂ ರೋಕೆಯ

## ಬೇಗಂ ರೋಕೆಯ
thumb|ಬೇಗಂ ರೋಕೆಯ
ಬೇಗಂ ರೋಕೆಯಾ ಪಂಡ್ದ್ ಸಾಮಾನ್ಯವಾದ್ ಪುದರ್ ಪಡೆಯಿನ ರೋಕೇಯ ಸಖಾವತ್ ಹೊಸೇನ್ (9 ಡಿಸೆಂಬರ್ 1880– 9 ಡಿಸೆಂಬರ್ 1932) ಬ್ರಿಟಿಷ್ ಭಾರತೊದ ಒರಿ ಪ್ರಮುಖ ಬಂಗಾಳಿ ಸ್ತ್ರೀವಾದಿ ಚಿಂತಕೆರ್, ಬರವುದಕುಲು, ಶಿಕ್ಷಕೆರ್ ಬೊಕ್ಕ ರಾಜಕೀಯ ಕಾರ್ಯಕರ್ತೆರ್. ಬಾಂಗ್ಲಾದೇಶ ಬೊಕ್ಕ ಭಾರತೊಡು ಸ್ತ್ರೀವಾದೊದ ಪ್ರವರ್ತಕೆ ಪಂಡ್ದ್ ಆರ್ ವ್ಯಾಪಕವಾದ್ ಲೆಪ್ಪುವೆರ್.

ಪುರುಷೆರ್ ಬೊಕ್ಕ ಪೊಣ್ಣುಲೆನ್ ತರ್ಕಬದ್ಧ ಜೀವಿಲೆನಲೆಕ ಸಮಾನವಾದ್ ತೂವೊಡು ಪನ್ಪಿನ ವಾದೊನು ಆರ್ ಮಲ್ತೆರ್, ಪೊಣ್ಣುಲೆಗ್ ಶಿಕ್ಷಣದ ಕೊರತೆ ಅಕ್ಲೆನ ಕಡಿಮೆ ಆರ್ಥಿಕ ಸ್ಥಾನಮಾನೊಗು ಕಾರಣ ಪಂಡ್ದ್ ಗಮನಿಸಯೆರ್. ಅರೆನ ಪ್ರಮುಖ ಕೆಲಸೊಲು ಮತಿಚೂರ್ (ಎ ಸ್ಟ್ರಿಂಗ್ ಆಫ್ ಸ್ವೀಟ್ ಪರ್ಲ್ಸ್, ೧೯೦೪ ಬೊಕ್ಕ ೧೯೨೨), ಅರೆನ ಸ್ತ್ರೀವಾದಿ ಆಲೋಚನೆಲೆನ್ ಸ್ಪಷ್ಟವಾದ್ ತೆರಿಪಾವುನ ರಡ್ಡ್ ಸಂಪುಟೊಲೆನ ಪ್ರಬಂಧೊಲೆನ ಸಂಗ್ರಹ; ಸುಲ್ತಾನಸ್ ಡ್ರೀಮ್ (೧೯೦೮), ಒಂಜಿ ಸ್ತ್ರೀವಾದಿ ವಿಜ್ಞಾನ ಕಾಲ್ಪನಿಕ ಕಾದಂಬರಿ ಲೇಡಿಲ್ಯಾಂಡ್ ಡ್ ನಡಪುಂಡು, ಉಂದು ಪೊಣ್ಣುಲೆನ ಆಡಳಿತೊಡು ಉಪ್ಪುನ ಒಂಜಿ ಕ್ಷೇತ್ರ; ಬಂಗಾಳಿ ಪತ್ನಿಲೆನ ಹೋರಾಟೊಲೆನ್ ತೋಜಾವುನ ಪದ್ಮರಾಗ್ (ಎಸೆನ್ಸ್ ಆಫ್ ದ ಲೋಟಸ್, ೧೯೨೪); ಬೊಕ್ಕ ಅಬರೋಧಬಾಸಿನಿ (ದಿ ಕನ್ಫೈನ್ಡ್ ವುಮೆನ್, ೧೯೩೧), ಮಹಿಳೆಯೆರೆನ ಸ್ವಾತಂತ್ರ್ಯ ಬೊಕ್ಕ ಸ್ವ-ಮೌಲ್ಯೊನು ಅಪಾಯೊಗು ಪಾಡುನ ಅತ್ಯಂತ ಪುರ್ದಾ ವ್ಯವಸ್ಥೆದ ಒಂಜಿ ಧೈರ್ಯಶಾಲಿ ವಿಮರ್ಶೆ.

ರೋಕೆಯಾ ಶಿಕ್ಷಣೊನು ಮಹಿಳಾ ವಿಮೋಚನೆದ ಕೇಂದ್ರ ಪೂರ್ವಾಪೇಕ್ಷೆ ಪಂಡ್ದ್ ತೂಯೆರ್, ಕೋಲ್ಕತ್ತಾಡ್ ಮುಸ್ಲಿಂ ಪೊಣ್ಣುಲೆಗ್ ಮುಖ್ಯವಾದ್ ಗುರಿ ಮಲ್ತಿನ ಸುರುತ ಶಾಲೆನ್ ಸ್ಥಾಪನೆ ಮಲ್ತೆರ್. ನಿಶಾಡ್ ಉಪ್ಪುನ ಅರೆನ ಶಾಲೆಗ್ ಅಕ್ಲೆನ ಪೊಣ್ಣುಲೆನ್ ಕಡಪುಡು ಪಂದ್ ಅಪ್ಪೆ ಅಮ್ಮೆರೆನ್ ಮನವರಿಕೆ ಮಲ್ಪೆರೆ ಅರೆಗ್ ಇಲ್ಲಡ್ದ್ ಇಲ್ಲಗ್ ಪೋದುಪ್ಪುವೆ ಪನ್ಪೆರ್. ಅಲೆನ ಸಾವುದ ಮುಟ್ಟ, ವೈರತ್ವದ ಟೀಕೆ ಬೊಕ್ಕ ಸಾಮಾಜಿಕ ಅಡೆತಡೆಲೆನ್ ಎದುರಿಸೊಂದಿತ್ತಿನ ನಡುಟು ಅಲೆನ್ ಶಾಲೆನ್ ನಡಪಾವೊಂದಿತ್ತೆರ್.

ಭಾರತೀಯ ಮಹಿಳಾ ಸಮ್ಮೇಳನೊಡು ಒಂಜಿ ಅಧಿವೇಶನೊನು ಅಧ್ಯಕ್ಷತೆ ಮಲ್ತಿನ ಒಂತೆ ಸಮಯೊಡ್ದು ಬೊಕ್ಕ ೧೯ ಡಿಸೆಂಬರ್ ೧೯೩೨ಡ್ ತನ್ನ ಸಾವುದ ಮುಟ್ಟ ಮಹಿಳೆಯೆರೆನ ಮುನ್ನಡೆದ ಬಗ್ಗೆ ಚರ್ಚೆ ಬೊಕ್ಕ ಸಮ್ಮೇಳನೊಲೆಡ್ ತೊಡಗಿನೆರ್.

## ಹಿನ್ನೆಲೆ ಬೊಕ್ಕ ಕುಟುಂಬ
ರೋಕೆಯ 1880ಡ್ ಬ್ರಿಟಿಷ್ ರಾಜ್ಯೊದ ಕಾಲೊಡು, ಬಂಗಾಳ ಪ್ರೆಸಿಡೆನ್ಸಿದ ರಂಗ್ಪುರ್ ದ ಪೈರಾಬಂದ ಗ್ರಾಮೊಡು (ದುಂಬು ಅವಿಭಜಿತ ಬಂಗಾಳ) ಒಂಜಿ ಶ್ರೀಮಂತ ಮಿಶ್ರ ಪರ್ಷಿಯನ್-ಬಂಗಾಳಿ ಮುಸ್ಲಿಂ ಕುಟುಂಬೊಡು ಪುಟ್ಟುವೆರ್. ಅರೆನ ಅಪ್ಪೆ, ಜಹಿರುದ್ದೀನ್ ಮುಹಮ್ಮದ್ ಅಬು ಅಲಿ ಹೈದರ್ ಸಬೆರ್, ಒರಿ ಜಮೀನ್ದಾರ್ ಬೊಕ್ಕ ಬಹುಭಾಷಿಕ ಬುದ್ಧಿಜೀವಿ ಆದಿತ್ತೆರ್. ಆರ್ ನಾಲ್ ಸರ್ತಿ ಮದಿಮೆ ಆಯೆರ್; ರಹತುನ್ನೆಸ್ಸಾ ಸಬೇರಾ ಚೌಧುರಾನಿನೊಟ್ಟುಗು ಅರೆನ ಮದಿಮೆಡ್ದ್ ರೋಕೇಯ ಪುಟ್ಟುಂಡ್, ಅರೆಗ್ ರಡ್ಡ್ ಅಕ್ಕಲು ಬೊಕ್ಕ ಮೂಜಿ ಮೆಗ್ಯೆಲು ಇತ್ತೆರ್, ಅಯಿಟ್ ಒರಿ ಬಾಲ್ಯೊಡು ತೀರ್ ಪೋಯೆರ್. ರೋಕೇಯನ ಮಲ್ಲ ಮೆಗ್ಯೆ ಇಬ್ರಾಹಿಂ ಸಾಬೆರ್, ಬೊಕ್ಕ ಅಲೆನ ತಕ್ಷಣದ ಅಕ್ಕ ಕರಿಮುನ್ನೇಸಾ ಖಾನಮ್ ಚೌಧುರಾನಿ, ರಡ್ಡ್ ಜನಲಾ ಅಲೆನ ಜೀವನೊಡು ಮಲ್ಲ ಪ್ರಭಾವ ಬೀರೆರ್. 

## ಮದ್ಮೆ
ರೋಕೆಯ 16 ವರ್ಸೊದ ಪ್ರಾಯೊಡು 1898ಡ್ 38 ವರ್ಸೊದ ಖಾನ್ ಬಹಾದುರ್ ಸಖಾವತ್ ಹೊಸೇನ್ ನ್ ಮದಿಮೆ ಆಯೆರ್. ಭಾಗಲ್ಪುರ್ (ಇತ್ತೆದ ಬಿಹಾರ ರಾಜ್ಯದ ಜಿಲ್ಲೆ) ದ ಉರ್ದು ಭಾಷೆ ಪಾತೆರುನ ಡೆಪ್ಯುಟಿ ಮ್ಯಾಜಿಸ್ಟ್ರೇಟ್ ಆದಿತ್ತೆರ್. ಆರ್ ಇಂಗ್ಲೆಂಡ್ ಡ್ದ್ ಕೃಷಿ ಪದವಿನ್ ಪಡೆಯೆರ್ ಬೊಕ್ಕ ರಾಯಲ್ ಅಗ್ರಿಕಲ್ಚರಲ್ ಸೊಸೈಟಿ ಆಫ್ ಇಂಗ್ಲೆಂಡ್ ದ ಸದಸ್ಯೆರಾದಿತ್ತೆರ್. ಸುರುತ ಬೊಡೆದಿ ತೀರ್ದ್ ಬೊಕ್ಕ ರೋಕೆಯನ್ ಮದಿಮೆ ಆಯೆರ್. ಒರಿ ಉದಾರವಾದಿ ಆಯಿನೆಡ್ದಾವರ, ಆರ್ ರೋಕೇಯನ್ ಬಂಗಾಳಿ ಬೊಕ್ಕ ಇಂಗ್ಲಿಷ್ ಕಲ್ಪುನ ಮುಂದುವರಿಸೊಡು ಪಂದ್ ಪ್ರೋತ್ಸಾಹಿಸಯೆರ್. ಅರೆನ್ ಬರೆಯೆರೆಲಾ ಪ್ರೋತ್ಸಾಹಿಸಯೆರ್, ಬೊಕ್ಕ ಅರೆನ ಸಲಹೆಡ್, ಅಲೆನ ಸಾಹಿತ್ಯ ಕೃತಿಲೆಗ್ ಬಂಗಾಳಿನ್ ಪ್ರಮುಖ ಬಾಸೆ ಆದ್ ಅಳವಡಿಸಯೆರ್.

## ಸಾಹಿತ್ಯ ಶೈಲಿ
ರೋಕೆಯಾ ಕೆಲವು ಪ್ರಕಾರೊಲೆಡ್ ಬರೆಯೆರ್: ಸಣ್ಣ ಕತೆಕುಲು, ಕಬಿತೆಲು, ಪ್ರಬಂಧೊಲು, ಕಾದಂಬರಿಲು ಬೊಕ್ಕ ವ್ಯಂಗ್ಯ ಬರವುಲು. ಆರ್ ಒಂಜಿ ವಿಶಿಷ್ಟ ಸಾಹಿತ್ಯಿಕ ಶೈಲಿನ್ ಅಭಿವೃದ್ಧಿ ಮಲ್ತೆರ್, ಉಂದೆಟ್ ಸೃಜನಶೀಲತೆ, ತರ್ಕ ಬೊಕ್ಕ ಒಂಜಿ ಗೊಂದಲದ ಹಾಸ್ಯ ಪ್ರಜ್ಞೆ ಉಂಡು. ಆರ್ ಸುಮಾರ್ ೧೯೦೩ಡ್ದ್ ಶ್ರೀಮತಿ ಆರ್ ಎಸ್ ಹೊಸೇನ್ ಪನ್ಪಿನ ಪುದರ್ಡ್ ನಬನೂರುಡು ಬರೆಯೆರೆ ಸುರು ಮಲ್ತೆರ್. ಆಂಡಲಾ, 1902ಡ್ ನಬಪ್ರಭಾಡ್ ಅರೆನ ಸುರುತ ಪ್ರಕಟವಾದ್ ಬತ್ತಿನ ಬರವು ಪಿಪಾಸ ಬತ್ತ್ಂಡ್ ಪನ್ಪಿನ ಒಂಜಿ ಅಭಿಪ್ರಾಯ ಉಂಡು. ಅರೆನ ಬರವುಲು ಪೊಣ್ಣುಲೆನ್ ಅನ್ಯಾಯೊಲೆನ ವಿರುದ್ಧ ಪ್ರತಿಭಟನೆ ಮಲ್ಪೆರೆ ಬೊಕ್ಕ ಅಕ್ಲೆನ ಮಿತ್ತ್ ತಾರತಮ್ಯ ಮಲ್ಪುನ ಸಾಮಾಜಿಕ ಅಡೆತಡೆಲೆನ್ ಮುರಿಯೆರೆ ಕರೆ ಕೊರ್ತುಂಡು.

## ಬೇಗಂ ರೋಕೇಯ ಬರೆತಿನ ಕಾದಂಬರಿಲು
ಪಿಪಾಶಾ ("ತಯ") (1902) 

ಮತಿಚೂರು ೧ನೇ ಸಂ. (ಪ್ರಬಂಧೊಲು) (೧೯೦೪) 

ಮತಿಚೂರು 2ನೇ ಸಂಪುಟ. (ಪ್ರಬಂಧೊಲು) (೧೯೨೨)

ಡ್ಡನೆ ಸಂಪುಟೊಡು ಕತೆಕುಲು ಬೊಕ್ಕ ಕಾಲ್ಪನಿಕ ಕತೆಕುಲು ಉಂಡು: 

ಸೌರಜಗತ್ (ಸೌರಮಂಡಲ), 

ಡೆಲಿಸಿಯಾ ಹತ್ಯ (ಡೆಲಿಸಿಯಾನ ಕೊಲೆದ ಅನುವಾದ - ಮೇರಿ ಕೊರೆಲ್ಲಿ) 

ಜ್ಞಾನ-ಫಾಲ್ (ಜ್ಞಾನದ ಫಲ) 

ನಾರಿ-ಸೃಷ್ಟಿ (ಮಹಿಳೆಯರ ಸೃಷ್ಟಿ) 

ನರ್ಸ್ ನೆಲ್ಲಿ ಮುಕ್ತಿ-ಫಾಲ್ (ಮುಕ್ತಿದ ಫಲ) 

ಸುಲ್ತಾನಾನ ಕನೊ (೧೯೦೫) 

ಪದ್ಮರಾಗ್ ("ಕಮಲದ ಸಾರ") (ಕಾದಂಬರಿ) (1924) 

ಅಬರೋಧಬಾಸಿನಿ ("ದಿ ಸೆಕ್ಲೂಡೆಡ್ ವುಮೆನ್") (೧೯೩೧) 

ಬೊಲಿಗಾರ್ಟೊ (ಕಿರುಕಥೆ) 

ನರೀರ್ ಅಧಿಕಾರಿ ("ಮಹಿಳೆಯರ ಹಕ್ಕುಲು"), 

ಇಸ್ಲಾಮಿಕ್ ಮಹಿಳಾ ಸಂಘೊಗು ಒಂಜಿ ಅಪೂರ್ಣ ಪ್ರಬಂಧ ಗಾಡ್ ಗಿವ್ಸ್, 

ಮ್ಯಾನ್ ರಾಬ್ಸ್ (೧೯೨೭) 

ಆಧುನಿಕ ಭಾರತೀಯ ಪೊಣ್ಣುಲೆಗ್ ಶಿಕ್ಷಣದ ಆದರ್ಶೊಲು (೧೯೩೧)

## ಸಾವು ಬೊಕ್ಕ ಪರಂಪರೆ
ರೋಕೆಯ ೧೯ ಡಿಸೆಂಬರ್ ೧೯೩೨ಡ್, ಅರೆನ ೫೨ನೇ ಪುಟ್ಟು ಪರ್ಬೊಡು ಹೃದಯ ಸಮಸ್ಯೆಡ್ದ್ ತೀರ್ ಪೋಯೆರ್. 

9 ಡಿಸೆಂಬರ್ ನ್ ಬಾಂಗ್ಲಾದೇಶೊಡು ರೋಕೇಯ ದಿನ ಪಂಡ್ದ್ ಆಚರಣೆ ಮಲ್ಪುವೆರ್. ಡಿಸೆಂಬರ್ ೯, ೨೦೧೭ಡ್, ಗೂಗಲ್ ಅಲೆನ ೧೩೭ನೇ ಪುಟ್ಟು ಪರ್ಬೊನು ಗೂಗಲ್ ಡೂಡಲ್ ಡ್ ಗೌರವಿಸಯೆರ್. 

ಸೋದೆಪುರೊಡು ಉಪ್ಪುನ ರೋಕೇಯನ ಸಮಾಧಿ ಇತಿಹಾಸಕಾರೆ ಅಮಲೇಂದು ದೇ ಮೆರೆನ ಪ್ರಯತ್ನೊಡ್ ಪುನರ್ ಪತ್ತೆ ಆಂಡ್. ಉಂದು ಸೋದೆಪುರದ ಪನಿಹಾಟಿದ ಪನಿಹಾಟಿ ಬಾಲಕಿಯರ ಪ್ರೌಢಶಾಲೆದ ಕ್ಯಾಂಪಸ್ ದ ಉಲಯಿ ಉಂಡು. 

ಢಾಕಾ ವಿಶ್ವವಿದ್ಯಾಲಯದ ರೋಕೆಯ ಸಭಾಂಗಣದ ಆವರಣೊಡು ರೋಕೆಯಾನ ಪ್ರತಿಮೆ ರೋಕೇಯನ್ ಬಂಗಾಳದ ಪ್ರವರ್ತಕ ಸ್ತ್ರೀವಾದಿ ಪಂಡ್ದ್ ಪರಿಗಣಿಸವೆರ್. 

ಬಾಂಗ್ಲಾದೇಶೊಡು ವಿಶ್ವವಿದ್ಯಾಲಯೊಲು, ಸಾರ್ವಜನಿಕ ಕಟ್ಟಡೊಲು ಬೊಕ್ಕ ಒಂಜಿ ರಾಷ್ಟ್ರೀಯ ಪ್ರಶಸ್ತಿನ್ ಅರೆನ ಪುದರ್ ಡ್ ದೀತೆರ್. ಸೂಫಿಯಾ ಕಮಲ್, ತಹ್ಮಿಮಾ ಅನಮ್ ಬೊಕ್ಕೊರ್ಮೆ ಸೇರ್ದ್ ನನೊಂಜಿ ತರೆಮರೆತ ಮಹಿಳಾ ಲೇಖಕೆರೆಗ್ ಅರೆನ ಸ್ಫೂರ್ತಿ ಆಯೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026